Í dag var árligi aðalfundurin í Álaborg og nýggja nevndin í Álaborg er nú skipað. Til aðalfundin í dag 07. mars 2020 varð nýggj nevnd vald. Kl. 11.00 bjóðaði sitandi nevnd til brunsj, og undirtøkan var framúr góð. Formaðurin tók samanum árið 2019 og peningarøkilin legði roknskapin 2019 fram, sum verður almennur á heimasíðuni seinni. Til nevndarvalið stillaðu átta limir upp og tveir limir stillaðu upp til gerast tiltakslimir. Í samband við lestrarviðurskifti, barnsburðarfarloyvi og møguligari heimflyting var tað einans Erika Hjalgrímsdóttir av sitandi nevnd, ið stillaði upp aftur til nevndarval. Erika varð eisini endurvald í nevndina í føroyingafelagnum í Aalborg. Eftir nevndarvalið setti nýggja nevndin seg saman, og tey býttu nevndarsessirnar sínaámillum.